Կամազ (մարզադաշտ)

«Կամազ», Ֆուտբոլի մարզադաշտ Թաթարստանի ‎Նաբերեժնիե Չելնի քաղաքում։ «Կամազ» մարզադաշտն օգտագործվում է բացառապես ֆուտբոլային խաղերի համար։ Մարզադաշտն ունի բնական խոտածածկ և հագեցած է ջեռուցման համակարգով։ Չկան վազքուղիներ։ Մարզադաշտը հանդիսանում է «Կամազ» ֆուտբոլային ակումբի տնային խաղադաշտը։ 2015 թվականին իրականացվել են վերակառուցման լայնածավալ աշխատանքներ։


== Պատմություն ==
1973 թվականին Գրենադա այգու ամայի տարածքում ձևավորվել  է ֆուտբոլի դաշտ։
1977 թվականին կառուցվել է առաջին (արևմտյան) 3000 նստատեղով տրիբունա։
1988 թվականին կառուցվել է արևելյան տրիբունան։
1988 թվականի օգոստոսի 23-ին մարզադաշտում անցկացվել է «Տորպեդո» (Նաբերեժնիե Չելնի)  առաջին պաշտոնական խաղը  «Մետալուրգ» (Մագնիտոգորսկ) ակումբի հետ։ Հանդիպմանը ներկա է գտնվել 5500 հանդիսատես։
1993 թվականին արևելյան և արևմտյան տրիբունաները վերակառուցվել են (նստատեղերը ավելացել են), տեղադրվել են կողային (հարավային և հյուսիսային) տրիբունաները։ Մարզադաշտի ընդհանուր տարողությունը հասել է 12000 հանդիսատեսի։ Վերանորոգվել են շինությունները (լողավազաններ, հանդերձարաններ), փողոցային տաղավարներ, մարզադաշտի նորացված լուսավորություն։
1996 թվականին մարզադաշտում անցկացվել է ջեռուցման համակարգ։
2003 թվականին նստարանները փոխարինվել են առանձին պլաստիկ աթոռներով։ Մարզադաշտի տարողությունը կրճատվել է մինչև 9203 հանդիսատես։ Թարմացվել են լուսավորության համակարգն ու էլեկտրոնային էկրանները։
2015 թվականին վերակառուցման աշխատանքներ են կատարվել բոլոր առկա տրիբունաներում, որոնց տեղում տեղադրվել են 6248 հանդիսատեսի համար նախատեսված նոր մետաղական կառույցներ։ Բացի այդ, կառուցվել է երեք հարկանի վարչական և կենցաղային նոր շենք, երկու հանրային զուգարան, փոխվել է լուսավորությունը և ցուցատախտակները, տեղադրվել է տեսահսկման համակարգ։


== Հիմնական առանձնահատկություններ ==
 
Մարզադաշտը սպորտային համալիր է, որը բաղկացած է ֆուտբոլի դաշտից՝ տրիբունաներով և վարչական և կենցաղային մասնաշենքով։ Մարզդաշտի չափը՝  105 x 68 մ։ Տրիբունաները հնարավորինս մոտ են դաշտին և իրենցից ներկայացնում են գործարանային արտադրության մետաղական կառույցներ։ Արևմտյան տրիբունային է հարում 1600 մ² ընդհանուր տարածքով երեք հարկանի վարչական և կենցաղային շենքը։ Կան հանդերձարաններ, համաժողովների սրահ, բժշկական կետ, մարզադահլիճ և այլ հարմարություններ, որոնք նախատեսված են Ռուսական ֆուտբոլային միության չափանիշներին համապատասխան։ Արևմտյան տրիբունայի կենտրոնական հատվածից (VIP հյուրերի համար) կա վերնածածկ։ Մարզադաշտն ունի ջեռուցման, ջրահեռացման և տեսահսկման տեխնիկական համակարգեր։ Կան երկու հասարակական զուգարաններ։ Մարզադաշտի հարակից տարածքում կան մարզման մի քանի ֆուտբոլի դաշտեր՝ բնական և արհեստական խոտածածկով՝

ֆուտբոլի դաշտ № 1 (բնական ծածկույթ) - 100 х 65 մ
ֆուտբոլի դաշտ № 2 (արհեստական ծածկույթ) - 100 х 68 մ
ֆուտբոլի դաշտ № 3,4,5, (արհեստական ծածկույթ) - 115 х 45 մ (40х20 մ, 40х20 մ, 70х45 մ)
ֆուտբոլի դաշտ (բնական ծածկույթ) - 70 х 68 մ
ֆուտբոլի դաշտ (բնական ծածկույթ) - 80 х 48 մ


== Տարողություն ==
Մարզադաշտի ընդհանուր տարողություն՝ 6248 նստատեղՈրից՝

Արևմտյան տրիբունա՝ 1674 նստատեղ (այդ թվում`սովորական հանդիսատեսի համար 1612 նստատեղ, հրավիրված vip-անձնաց համար 16 նստատեղ, 84 նստատեղ հաշմանդամների համար, 16 նստատեղ լրագրողների, 34 նստատեղ երկրորդ հարկի  vip-օթյակում)։
Արևելյան տրիբունա՝ 2010 նստատեղ
Հյուսիսային տրիբունա՝ 1240 նստատեղ
Հարավայի տրիբունա՝ 1240 նստատեղ


== Միջազգային խաղեր ==


=== Եվրոգավաթներ ===
1996 թվականին «Կամազ» մարզադաշտում Ինտերտետո 1996 գավաթի շրջանակներում անցկացվել է երեք խաղ, այդ թվում`կիսաեզրափակիչ.


=== Հանդիպումներ Ռուսաստանի հավաքականի մասնակցությամբ ===
2012 թվականին «Կամազ» մարզադաշտում տեղի է ունեցել «Մրցակոչ» միջազգային մրցաշարը, որտեղ Ռուսաստանի երկրորդ հավաքականը հանդիպել է Բելգիայի հավաքականի հետ, կազմված 1992-1993 թվականներին ծնված խաղացողներից։


== Համերգներ և այլ միջոցառումներ ==
1980-1990-ական թվականներին մարզադաշտն օգտագործվել է զանգվածային սպորտային մրցույթների (սպորտակիադաների), ինչպես նաև էստրադային և ռոք համերգների համար։


== Տեղադրություն ==
Մարզադաշտը գտնվում է Նաբերեժնիե Չելնի քաղաքի Նոր մասում՝ Կենտրոնական շրջանի Մոսկովյան պողոտայում։ Մարզադաշտ կարելի է հասնել հասարակական տրանսպորտով՝ № 6, 7, 8, 10 տրամվայ և № 2, 3, 11 ավտոբուս։


== Ծանոթագրություններ ==


== Արտաքին հղումներ ==
Стадион «КАМАЗ» на официальном сайте РФПЛ (до реконструкции)
Стадион «КАМАЗ»: история в фотографиях. 1973-2015
Стадион «КАМАЗ» Archived 2013-10-02 at the Wayback Machine. на сайте fratria.ru (до реконструкции)
Стадион «КАМАЗ» на сайте sportbox.ru (до реконструкции)